4

ISIGIDIMI SAMAXOSA, MARCH 1, 1880.

kwayo, ezingcingane zihlaziywe futi nakukuqubisana neza- manye amadoda: indoda eqondayo nayo ngokwayo ukuba ukwazi kwayo kupants’ukungayaneleli malunga nempilo yayo yemihla ngemihla. Yindoda ekwazi kumana ukongezeleleka. Akufunda ipepa lendaba nokuba yincwadi uselenento ayifumeneyo. Noko angangeniyo eziklasini, unje ngomntu osesikuleni kude kuye kutika imim yokupela kobomi bake. Konke ke oku kwazi uku qwebela ukuze asebenze ngako umsebenzi wake nokupila ; ukuze abenako ukuti into ayenzayo ayenze ngendlela entle ngapezulu, nokuti indawo akuyo ayizalise, imfanelo zayo azifeze, kanti ngokwenjenjalo uhlaziya amandla engqondo yake. Kuba imfundo le ngazwi nye kungatiwa yilento:—Kukuzama ukuhlumisa zonke indawandawana zengqondo nezompefumlo, kuugabiko ndawo imatelweyo mhlaumbi yenzakaliswayo.

Umntu onjalo, oko kukuti ofundileyo, uyinto eyahlukileyo kumntu omfundo ite, nokuba ibanzi, yahlala irwada, ingabadlanga, ingatyiswanga. Ukwazi okunjalo akwandisi kucana, nakucaca namandla ezenzweni zomntu ; akuyihlaziyi kuyitwabulule ingqondo yake ; akuyitambisi kuyigudise imikwa yake; akuyifundisi intliziyo; akulwandisi uluvo lwake. Ukwazi okuzenzayo zonke ezizinto kulenza banzi ihlabati umntu ableli kulo. Ukuze sibe nako ukuti imfu­ndo yetu ine mpumelelo mhlaimbi izalisekile kufuneka ite yaba nazo ezindawo zikankanyiweyo.

Zimbini imfundo azizuzayo umntu. Ngendite imfundo yomntu imacandelo mabini awahlukeneyo. Ukuba umntu akanawo omabini lowo akafundile. Eyokuqala yimfundiso ayifumana kwabanye ; eyesibini yimfundo azinikele ngokwake Sukuba engekafundi ngenene umntu ongenako ukuhlanganisa onke amandla engqondo yake nokwazi akuqwebileyo xa azamana nenqaba, nemfanelo nengxakeko zobomi. Ofundileyo yena makakwazi ukuti amandla ake onke awaqukele ndaweni nye xa azamana nento.

Make ndikankanye apa indawo ezizalwa ngalamazwi seletetiwe.

Eyona nto ifunzele kuyo yonke lento iyimfundo kukuba lungiselela imfanelo zabo kobu bom, abo bayamkelayo . kukubenza ukuba babe nokuzinceda ngokwabo, babe nokunceda abanye abantu logama base kweli lizwe. Enye into okona ungxamele ukuba noncedo kwabanye abantu kokona nawe ngokwako uzivelisela amalungelo.

Eli qedlana lincinane laba Ntsundu abafundileyo kufuneka lahlulwe lenziwa amaqela amabini. Abo bate emfundisweni yabo kwafunyanwa landawo ibanzi, oko kukuti ilungelo labanye abantu nelungelo lalomntu ngokwake: nabo bakangele iziqu zabo kupela, abakangele iwonga, imali nokuhlonelwa ngabanye. Zindawo ezoke eziqala zipele kulomntu ngokwake.

Akuko matandabuzo ngalento yokuba kweli qelana limbalwa lifundileyo kuko igqiza ekungasayi kwanela ukuba litetelelwe kanye kube kupela. Kuko inxenye ekufuneka itetelelwe futi. Abanjalo mhlaumbi bekuya kulunga kusike kwatiwa “ kutetelelwa um-Xosa ongafundileyo,” mhlaumbi kutiwe “ kutetelelwa um-Xosa ofunde ihalafu,” kuba ndiyiqondile lendawo yokuba yena umntu ofundileyo akuzanga kungasoze kufuneke ukude atetelelwe. Mandizekelise ngo Rev. Tiyo Soga ukuze niyiqonde into endiyitetayo. Akuko mntu wake wacinga okokuba kuya funeka ukuba u-Mr. Soga atetelelwe. Akamnye kodwa yena umlungu endike ndive ngokumpata kwake u-Mr. Soga, ndibone ukuba lowo ebefanele ukutaruzisa. Apo kufuneka enje njalo umntu ukuteta kuxa umntu azipakamisileyo, ebanga ukwazi angenako, mhlaumbi enentswela kutembeka, mhla­umbi enqena. Kodwa xa zite ezizinto zavelela emntwini sukuba zingaxeli kona ukuba ngumntu unemfundo yenene, sakuba zingumqondiso wokuba uyiswele; nokuba unayo inobulima. Kubo bonke abo bayamkela apa imfundo yabo

nokuba yinxalenye yayo, nditi—zilumkeleni ezizinto, kuba asiyiyo mfundo le ibagxekayo abantsundu abafundiswe ukulesa, nokubala, nokucinga. Into ebagxekayo, kukubonakalalisa umoya onje ngalowo ndiwukankanyileyo.

Inxenye ingacinga ukuba lamazwi am ayabandezela nzima kubantu abaqutywe kukulangazelela imfundo kuzebeze apa, abantu abate benza amalinga amakulu kwako abakuncamayo ngokunga bangazuza ukuke baqeqeshelwe kancinane kulendawo nakwezinye. Andikolwa ukuba ndenjenjalo, ndonixelela imbangi yokuba nditsho.

Sekuyiminyaka ndite qo imihla yonke ndizama ukuqonda iziqamo ezifunyanwa ngenxa yemfundo ngabantsundu beli lizwe. Ezo ziqamo zigqitile lekwinto ecingwa yinxenye yabantu abangemnyama. Kuyinene okokubo iqela elitile lifekete ngayo imfundo yalo, laza ukuswela isimilo lagqitisa nakwinto ebeliya kuba yiyo ukuba belinga fundanga. Kodwa eso sono asipele ngaba Ntsundu base South Africa bodwa. Ndike ndibone abantu bamanye amazwe, (bebaninzi abelakowetu pakati kwabo) abankohlakalo nobutataka bufike bakuliswa yimfundo ababe yamkele ; abantu abasuke bati ukuswela isimilo oku nokuncola kwe- zenzo zabo bancamisa ngenxa yemfundo. Lonto ndiyibona yandile pakati kwabantu abamizimba yambete izikumba ezimhlope, kwanjengokuba yandile pakati kwabantu abazi- kumba zimnyama. Ndike ndibabone abantu abazikumba zimnyama beyisebenzisa kakuhle imfundo yabo njengenkoliso yabantu abamhlope. Ngoko ibala aliteti nto malunga nokusebenza nokufeketa ngayo imfundo, kwanje ngokuba sibonile ukuba aliteti nto malunga nelungelo lokuyizuza.

Kodwa into endiyigqalileyo yile yokuba, lengcinga iyanda pakati kwalamadodana antsundu elilizwe ambalwa afundileyo ; ati lamadodana abantu abantsundu sebequbile ngokuhluma ngapezu koko ndibona mna benjalo, ati sebelungele indawo ezitile namalungelo atile abangeka walungeli. Ndibona liko kakulu ibongo bungeko ubungcibi obenza ibongo lilunge libe namandla okufumana ezonto zinqwenelwayo. Ndibona kuko ukulangazelela amawonga, kwaye kungeko mgudu nankutalo ingabangela ukuba balindele ukuba angafumaneka lomawonga. Into endiyitetayo yile yokuba ababaninzi abantu abantsundu abateta ezi zinto, abasebefike kulo mfundo ibanzi izalisekileyo, imfundo ati umntu azi- gqibele ngokwake.

Kukabini ndisiti kulenyanga ifileyo ndibone inteto zolohlobo lukankanyiweyo kwincwadi ezishicilelweyo zibalwe ngabantsundu. Enye yabalwa ngesingesi yabonakala kweli pepa kutiwa yi *Cape Argus,* (ukuba ingaba yabalwa ngontsundu) ; Enye yabalwa ngesi Xosa yashicilelwa kwi *Sigidimi Samaxosa.* Eyokuqala ikankanya incwadi eyabalwa ngu Sir Bartle Frere, eteta, u-Mhlekazi lowo, ngendlela abangati abantsundu abafundileyo baqeshwe ngu Rulumente ngohlobo oluya kubanelisa bona, banelise no Rulumente. Ute “ Kucingwa ukuba bangeniswe kwimisebenzi yakomkulu kweli lizwe.” Atsho ati, “ Eliqinga seke lalingwa e-New Zealand, nase India. Kulomazwe abantsundu babambe indawo zokutenjwa nezinewonga baya pumelela kakuhle.”

Ibongo elinjalo lilungile kanye, ukuba abo bafuna indawo ezinjalo bayazilungiselela ngokufanelekileyo, ukuba kananjalo banaso isimilo esiqinileyo nesitembekayo ukuba bangayibamba imisebenzi enjalo ngokukolekayo nange mpumelelo.

Eyesibini incwadi le ise Sigidimini ibalwe ngontsundu oteta ngengxoxo ezintsha zase Parlamente. Ibongo lalo mbali Iona libanzi. Loncwadi ifuna ukuvakalisa imibulelo yombali wayo nabanye abantsundtu ku Mr. Saul Solomon, no Mr. Irvine, ngenxa yokutetelela abantsundu e-Parlamente. Ude umbali kwenye indawo yalo ncwadi ati soda siwanyule nimna amadoda kwa pakati kwetu okusimela e-Parlamente. Maninzi amadoda afundileyo olwetu uhlanga anako ukusimela. Masingahlali pantsi silinde ukupakanyiswa